text: এদের গাব্রিয়েল মিলিতাও (, ; জন্ম: ১৮ জানুয়ারি ১৯৯৮; এদের মিলিতাও নামে সুপরিচিত) হলেন ব্রাজিলের সের্তাওজিনিয়োতে জন্মগ্রহণকারী একজন ব্রাজিলীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগায় রিয়াল মাদ্রিদ ফুটবল ক্লাব এবং ব্রাজিল জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।
  
  ২০১০–১১ মৌসুমে, মাত্র ১৩ বছর বয়সে, ব্রাজিলীয় ফুটবল ক্লাব সাও পাওলোর হয়ে খেলার মাধ্যমে মিলিতাও তার যুব পর্যায়ের খেলোয়াড়ী জীবন শুরু করেন; তিনি এই ক্লাবের যুব পর্যায়ের হয়েই খেলার মাধ্যমে নিজের খেলার বিকাশ করেছেন। অতঃপর ২০১৭–১৮ মৌসুমে, ব্রাজিলীয় ক্লাব সাও পাওলোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, যেখানে তিনি ১ মৌসুম অতিবাহিত করেছেন; সাও পাওলোর হয়ে তিনি ৩৫ ম্যাচে ৩টি গোল করেছেন। অতঃপর তিনি পর্তুগিজ ক্লাব পোর্তোর হয়ে খেলেছেন। সম্প্রতি, ২০১৯–২০ মৌসুমে, তিনি ৫০ মিলিয়ন ইউরোর বিনিময়ে স্পেনীয় ফুটবল ক্লাব রিয়াল মাদ্রিদে যোগদান করেছেন।
  
  দলগতভাবে, ঘরোয়া ফুটবলে, মিলিতাও এপর্যন্ত ১টি শিরোপা জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যা হচ্ছে ২০১৯ কোপা আমেরিকা।
  
  ক্লাব খেলোয়াড়ী জীবন
  
  সাও পাওলো
  জন্ম, ব্রাজিলের সাও পাওলো রাজ্যের সের্তাওজিনহো শহরে, মিলিতাও ২০১০ সালে ব্রাজিলিও ফুটবল ক্লাব সাও পাওলো এফসি-এর কিশোর দলসমূহের হয়ে খেলা শুরু করেন। ২০১৬ সালে ব্রাজিলিও ফুটবল প্রতিযোগিতামূলক আসরের জন্য গঠিত দলে কোপা পওলিস্টা তাকে প্রথমবারের মত ক্লাবটির প্রথম সারির দলে জায়গা দেয়া হয়, ২০১৬ সালের ২'রা জুলাইয়ে তার অভিষেক হওয়া ম্যাচটিতে তার দল আইটুয়ানো-এর কাছে ২-১ গোল ব্যবধানে হেরে যায়; উক্ত ফুটবল প্রতিযোগিতাটিতে অনূর্ধ্ব-২০ দল নিয়ে রাজ্যের রাজধানী থেকে আসা দলটি প্রথম বারের মত খেলেছিলো। তিনি ১১টা ম্যাচ খেলে দু'বার গোল করেন, ১৮ সেপ্টেম্বর ঘরের মাঠে হওয়া খেলায় সিএ জুভেন্টাস-এর বিপক্ষে হওয়া খেলাটিতে ৪-০ ব্যবধানে জিতে যায়, যেটি দলটিকে পরবর্তী পর্বে খেলার যোগ্যতা নিশ্চিত করে।
  
  ২০১৭ সালের ১৪ই মে, মিলিতাও ক্যামপিয়ানাটো ব্রাজিলিও সিরি এ-এর উদ্বোধনী ম্যাচে আরেক ক্লাব ক্রুজেইরো-এর বিপক্ষে তার প্রথম পেশাদারী ম্যাচে অভিষিক্ত হন, ঘরের মাঠের বাহিরে হওয়া ম্যাচটিতে তার দল ১-০ গোল ব্যাবধানে হেরে যায়।
  
  পোর্তো
  ২০১৮ সালের ৭ই আগস্ট, মিলিতাও পর্তুগিজ ঘরয়া লিগের ক্লাব এবং চ্যাম্পিয়ন এফসি পোর্তো-এর সাথে পাচঁ বছর মেয়াদী একটি চুক্তিতে আবদ্ধ হন। একই বছরের ২রা সেপ্টেম্বর, তার দলের হয়ে পর্তুগালের ঘরোয়া লিগ প্রেমেরা লিগা-এ অভিষেক হয়, আরেক ক্লাব মোরিইরেন্সে-এর বিপক্ষে হওয়া ম্যাচটিতে তারা ৩-০ গোলে জয় পায় এছাড়াও তার দলের ক্যাপ্টেন হেক্টর হেরেরা ম্যাচটির প্রথম গোল করতে তিনি সাহায্য করেন।
  
  রিয়াল মাদ্রিদ
  ১৪ মার্চ ২০১৯ তারিখে,তিনি রিয়াল মাদ্রিদ ফুটবল ক্লাবের সাথে ৫ বছরের জন্য চুক্তিবদ্ধ হন।
  
  আন্তর্জাতিক খেলোয়াড়ী জীবন
  ২০১৮ সালের সেপ্টেম্বর মাসে, মার্কিন যুক্তরাষ্ট্র ফুটবল দল এবং এল সালভাডোর জাতীয় দলের সাথে বন্ধুত্বপূর্ণ ম্যাচ খেলার জন্য ডাক পাওয়া দল হতে ব্রাজিলীয় রাইটব্যাক ফাগনার কনসার্ভা লেমোস-এর ইনজুরিগত কারণে ছিটকে যাওয়ার কারণে ব্রাজিল জাতীয় ফুটবল দলের বর্তমান ম্যেনাজার তিতে-এর দ্বারা ডাক পান। একই বছরের ১১ই সেপ্টেম্বর, মার্কিন যুক্তরাষ্ট্রের ম্যারিলেন্ড-এ অবস্থিত ফেডএক্সফিল্ড স্টেডিয়ামে সালভারডোরের বিপক্ষে হওয়া ম্যাচটিতে তার অভিষেক হয়, খেলাটিতে তিনি পুরো ৯০ মিনিট মাঠে ছিলেন এবং তার দল ৫-০ গোল ব্যবধানে জয় পায়।
  
  পরিসংখ্যান
  
  তথ্যসূত্র
  
  বহিঃসংযোগ
   
   
  
  বিষয়শ্রেণী:১৯৯৮-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:ব্রাজিলীয় ফুটবলার
  বিষয়শ্রেণী:ব্রাজিলের আন্তর্জাতিক ফুটবলার
  বিষয়শ্রেণী:ব্রাজিলের আন্তর্জাতিক যুব ফুটবলার
  বিষয়শ্রেণী:ফুটবল মধ্যমাঠের খেলোয়াড়
  বিষয়শ্রেণী:ফুটবল ডিফেন্ডার
  বিষয়শ্রেণী:সাও পাউলো ফুতবল ক্লাবের খেলোয়াড়
  বিষয়শ্রেণী:ফুটবল ক্লাব পোর্তুর খেলোয়াড়
  বিষয়শ্রেণী:প্রিমেইরা লিগার খেলোয়াড়
  বিষয়শ্রেণী:ব্রাজিলীয় প্রবাসী ফুটবলার
  বিষয়শ্রেণী:পর্তুগালে বসবাসরত ব্রাজিলীয় প্রবাসী ফুটবলার
  বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
  বিষয়শ্রেণী:লা লিগার খেলোয়াড়
title: এদের মিলিতাও